turjo4nis/wikipedia-bn-dump-20250701 huggingface dataset:
কলজেবুটি কাঠঠোকরা

কলজেবুটি কাঠঠোকরা ওরফে হৃৎপিণ্ড-ফোঁটাযুক্ত কাঠঠোকরা (Hemicircus canente) একটি পাখির প্রজাতি যা উডকিপার গোত্রের অন্তর্ভুক্ত। এদের সাদা-কালো পালক রয়েছে। এদের শরীর তুলনামূলক ছোট এবং পাতলা এবং একটি বড় কীলকাকার মাথা রয়েছে। এরা জোড়া বা ছোট দলে ঘুরে বেড়ায় এবং প্রায়শই মিশ্র প্রজাতির চরাঞ্চল পশুর মধ্যে দেখা যায়। মধ্য ভারতের বনাঞ্চলসহ দক্ষিণ-পশ্চিম এশিয়া জুড়ে তাদের বিস্তৃত বিচরণ রয়েছে পাশাপাশি হিমালয় ও দক্ষিণ-পূর্ব এশিয়ার অঞ্চলেও এদের বিচরণ করতে দেখা যায়।

শ্রেণিবিন্যাসবিদ্যা 
১৮৩২ সালে মিয়ানমারের বাগো হতে সংগ্রহ করা নমুনা থেকে ফরাসি প্রকৃতিবিদ রেনে লেসন কাঠঠোকরার এই প্রজাতিটিকে বর্ণনা করেছিলেন। তিনি কাঠঠোকরার এই প্রজাতিটির দ্বিপদী নাম, Picus canente তৈরি করেছিলেন।  বৈজ্ঞানিক নামটি রোমান পৌরাণিক কাহিনী থেকে নেয়া হয়েছিল: ক্যানেন্স (Canens) নামক রূপসী নারীর কণ্ঠস্বর ছিল অত্যন্ত সুন্দর। তাঁর স্বামী ছিলেন পিকাস(Picus)।  প্রজাতিটি পরবর্তীতে হেমিসার্কাস গণে স্থাপন করা হয়েছে যা ১৮৩৭ সালে ইংরেজ প্রকৃতিবিদ উইলিয়াম জন সোয়েনসান প্রবর্তন করেছিলেন।  প্রজাতিটির কোনোও স্বীকৃত উপ-প্রজাতি নেই।

বর্ণনা 

একটি ছোট, অনন্য আকারের, কালো কলজেবুটি কাঠঠোকরার লম্বা লেজ, ছোট শরীর এর মাথাটিকে দেখতে তুলনামূলক বৃহদাকার করে তোলে। পুরুষ এবং মহিলা উভয়েরই সাদা কাঁধে হৃদয়াকৃতির কালো দাগ রয়েছে। স্ত্রী কলজেবুটি কাঠঠোকরার কপাল সাদা রঙের এবং এদের মুকুট রয়েছে। অন্যদিকে পুরুষদের ক্ষেত্রে কপাল দেখতে কালো রঙের।

বাসস্থান 

এদের প্রাকৃতিক আবাস হচ্ছে উপ-ক্রান্তীয় অথবা ক্রান্তীয় আর্দ্র নিম্নভূমি বনাঞ্চল। এই প্রজাতির কাঠঠোকরাকে ভারতের হিমালয়ের বনাঞ্চলে এবং বাংলাদেশ, মায়ানমার, থাইল্যান্ড, লাওস, কম্বোডিয়া, ভিয়েতনাম প্রভৃতি দেশের বিস্তৃত অঞ্চল জুড়েও দেখতে পাওয়া যায়। উল্লেখ্য- ভারতের অভ্যন্তরে মূলত এগুলি পশ্চিম ঘাট এবং মধ্য ভারতের বনাঞ্চলে বিচরণ করতে দেখা যায়।

আরও দেখুন 
 বর্মী কাঠঠোকরা
 সাদা-ঘাড় কাঠঠোকরা
 খয়েরি কাঠঠোকরা

তথ্যসূত্র 

ভারতের পাখি
১৮৩০-এ বর্ণিত পাখি
উদয়ী বামনরাঙা

উদয়ী বামনরাঙা বা বুনো মাছরাঙা (Ceyx erithaca), যা কালো-চক্ষু মাছরাঙা বা তিন-পায়ের মাছরাঙা নামেও পরিচিত, এক ধরনের অ্যালসেডিনিডি গোত্রের পাখি। ভারতীয় উপমহাদেশে এবং দক্ষিণ এশিয়ায় বিপন্ন এই প্রাণিটিকে দেখতে পাওয়া যায় বাংলাদেশ, ভুটান, ব্রুনেই, কম্বোডিয়া, ভারত, ইন্দোনেশিয়া, লাওস, মালয়েশিয়া, মিয়ানমার, সিঙ্গাপুর, শ্রীলঙ্কা এবং থাইল্যান্ডে।

শারীরিক গঠন 
উদয়ী বামনরাঙা মূলত আগুনরঙের মাছ শিকারি পাখি। এটি বাংলাদেশের সবচেয়ে ছোট মাছরাঙা। দেহের দৈর্ঘ্য ১৩ সেন্টিমিটারের মত। প্রাপ্তবয়স্ক পাখির মাথা, মাথরা চাঁদি ও ঘাড় কমলা রঙের হয়। পিঠ, কাঁধ, ডানা-ঢাকনি ও ডানার পালক নীলচে কালো। গলা সাদা, কোমর ও লেজ কমলা রঙের, পেট কমলা হলুদ, চোখ গাঢ় লাল, ঠোঁট ও পায়ের পাতা লাল। ছেলে ও মেয়ে পাখির চেহারা একইরকম।

বাসস্থান 
বামনরাঙা পাতাঝরা গ্রীষ্মমণ্ডলীয় ও চিরসবুজ বনের ছায়াময় ছড়া ও নদীতে বিচরণ করে। সাধারণত একা ঘুরে বেড়ায়, দলবেঁধে না। পানির কাছে এরা দীর্ঘ সময় ধরে বসে থাকে এবং সুযোগ পেলে পানিতে ডুব দিয়ে শিকার ধরে খায়।

প্রজনন 
জুন মাসে মৌসুমী বায়ু#দক্ষিণপশ্চিম মৌসুমী বায়ুর আবির্ভাবের সাথে সাথে এর প্রজনন মৌসুম শুরু হয়। এর বাসা প্রায় এক মিটার দৈর্ঘ্যবিশিষ্ট একটি মাটির সমান্তরালে নির্মিত টানেলের ন্যায়। একসাথে প্রায় চার থেকে পাঁচটি ডিম থাকে। ডিম সাদারঙের হয়। ছেলে-মেয়ে উভয় পাখি মিলেই গড়ে ১৭দিন তা দেয়ার পরে বাচ্চা ফোটে। ২০ দিন পর বাচ্চারা উড়তে পারে। যদি এই প্রজন্ম ব্যর্থ হলে দ্বিতীয় এক প্রজন্মের জন্ম দেয়া হয়। এরা শামুক, ব্যাঙ, ঝিঁ ঝিঁ পোকা, গঙ্গাফড়িং, কাঁকড়া, স্কিঙ্ক বা গেকো জাতীয় টিকটিক খেয়ে থাকে। লালচে-বাদামি পিঠের মাছরাঙাকে এর উপপ্রজাতি হিসেবে ধরা হয়।

তথ্যসূত্র 

দক্ষিণ-পূর্ব এশিয়ার পাখি
১৭৫৮-এ বর্ণিত পাখি
উত্তর-পূর্ব ভারতের পাখি
কার্ল লিনিয়াস কর্তৃক নামকরণকৃত ট্যাক্সা
পরিবেশ পরিষ্কারকরণ আইন

পরিবেশ পরিষ্কারকরণ আইন পরিবেশগত উপদান তথা মাটি, পলি, ভূ-উপরস্থ পানি, ভূগর্ভস্থ পানি থেকে দূষণ দূর করার বিষয়টি তদারকি করে। দূষণ নিয়ন্ত্রণ আইনের মত পরিষ্কারকরণ আইন পরিবেশ দূষণের পরিণতি সম্পর্কে প্রতিক্রিয়া জানতে তৈরি করা হয়েছে। এটি কেবল জরুরি সাড়া দেওয়ার পদক্ষেপ জানানোই নয়, বরং কারা এই পদক্ষেপ নেওয়ার দায়িত্বে রয়েছে তাদের সম্পর্কেও বিস্তারিত তথ্য প্রদান করে। নিয়ন্ত্রকের প্রয়োজনীয় নিয়মাবলি হল জরুরি সাড়া দেওয়ার নিয়ম, দায়িত্ব বণ্টন, অবস্থান মূল্যায়ন, প্রতিকারমূলক অনুসন্ধান, বাস্তবায়ন অধ্যয়ন, প্রতিকারমূলক পদক্ষেপ, সংশোধন-উত্তর পর্যবেক্ষণ ও অবস্থানের পুনঃব্যবহার।

বিভিন্ন পরিবেশগত উপাদানের পরিষ্কারকরণ ও সংশোধনের তদারকির জন্য বিভিন্ন আইন বলবৎ হতে পারে। পরিষ্কারকরণের প্রয়োজনীয় নিয়মাবলি একক আইন হিসেবে পরিণত হতে পারে, অথবা কোন নির্দিষ্ট পরিবেশগত উপাদান বা দূষণের উপর ভিত্তি করে বৃহৎ আইনের অংশ হতে পারে।

জরুরী সাড়া ও নিবারণ
পরিবেশ পরিষ্কারকরণ আইনে পরিবেশগত জরুরী অবস্থা শনাক্তকরণ ও সাড়া দেওয়ার প্রয়োজনীয় বিষয়াবলি থাকতে পারে। এ সকল ক্ষেত্রে, আইনে বলা থাকে কখন তাৎক্ষণিক জরুরী সাড়া দেওয়া প্রয়োজন, বা এমন কোন মাপকাঠি নির্ধারণ করা যাতে করে নিয়ন্ত্রক এজেন্সি জরুরী সাড়া দিতে পারে। উদাহরণস্বরূপ - যখন কোন দূষণের ফলে মানব স্বাস্থ্য বা বাস্তুবিদ্যা সংক্রান্ত তাৎক্ষণিক ঝুঁকির সম্ভাবনা দেখা দেয়, তখন তাৎক্ষণিক সাড়ামূলক পদক্ষেপ প্রয়োজন হতে পারে। তেল নিঃসরণ ও বৃহদাকারে রাসায়নিক পদার্থ নির্গমন-সংক্রান্ত ঘটনা ঘটলে প্রায়ই তাৎক্ষণিক সাড়ামূলক পদক্ষেপ প্রয়োজন হয়ে থাকে।

প্রতিকারমূলক ব্যবস্থা
পরিবেশগত প্রতিকার হল পরিবেশগত উপাদান থেকে দূষণ সরিয়ে ফেলে, সাড়ানো, ও পৃথক করার প্রক্রিয়া। পরিবেশ পরিষ্কারকরণ আইনে নির্দিষ্ট করে প্রতিকারমূলক বিধি, বা মানদণ্ড এবং নিয়ন্ত্রক এজেন্সি কীভাবে সঠিক প্রতিকারের ব্যবস্থা গ্রহণ করবে তা থাকতে পারে।

তথ্যসূত্র

পরিবেশ আইন
খয়রামাথা সুইচোরা

খয়রামাথা সুইচোরা (বৈজ্ঞানিক নাম: Merops leschenaulti) (ইংরেজি Chestnut-headed bee-eater, bay-headed bee-eater) Meropidae পরিবারের Merops গণের একটি ছোট পাখি। এরা বাংলাদেশের স্থানীয় প্রজাতি। তবে এদের দেখতে পাওয়া বিরল। এটি ভারত উপমহাদেশ এবং ভারত থেকে পূর্ব-দক্ষিণপূর্ব এশিয়া পর্যন্ত বিস্তৃত। এই প্রজাতি মৌমাছি, ছোট পোকা ইত্যাদি খেতে পছন্দ করে।

বিবরণ
খয়রামাথা সুইচোরার গড় দৈর্ঘ্য ১৮-২০ সেন্টিমিটার। পাখিটির ওজন ৩০ গ্রামের কাছাকাছি। এদের থুতনি, গলা এবং মুখ উজ্জ্বল হলুদ বর্ণের। গলায় লালচে-কালো বেষ্টনী আছে। কপাল, মাথা, ঘাড় এবং পিঠের রং উজ্জ্বল তামাটে। চেরা লেজের বর্ণ সবুজ। বুকের পালক সবুজাভ। স্ত্রী ও পুরুষ পাখি দেখতে একই রকম।

স্বভাব
খয়রামাথা সুইচোরা পাখিটি প্রায়শই জলের কাছাকাছি উন্মুক্ত মাঠ বা জমিতে প্রজনন করে। এটি পার্বত্য অঞ্চলে সবচেয়ে বেশি দেখা যায়। উড়ন্ত ছোট ছোট কীটপতঙ্গ, মৌমাছি, উইপোকা, ফড়িং এদের প্রিয় খাবার। এছাটা খেজুরের রসের প্রতি বিশেষ আসক্তি আছে। প্রজননের মৌসুম ফেব্রুয়ারি থেকে জুন মাসের মধ্যে। কলোনি ধরনের বাসা তৈরি করে প্রজননকালে। নদী বা জলাশয়ের পাড়ে নিজেরাই সুড়ঙ্গ খুঁড়ে বাসা বানায়। প্রজননকালে ডিম পাড়ে প্রায় ৫ থেকে ৬টি। ডিম ফুটতে সময় লাগে ২০-২১ দিন।

বিস্তৃতি
চঞ্চল স্বভাবে এই পাখি এক সময় দেশের শালবনে প্রচুর দেখা যেত। মূলত এদের বিচরণ পাতাঝরা ও চিরসবুজ বনে। এছাড়াও বিচরণ করে প্যারাবনে। ভারত, নেপাল, শ্রীলঙ্কা, ভুটান, মায়ানমার, ইন্দোনেশিয়া ও চীন পর্যন্ত বিস্তৃত।

চিত্রশালা

তথ্যসূত্র

বহিঃসংযোগ

 Oriental Bird Images: chestnut-headed bee-eater   Selected images
 Xeno-canto: chestnut-headed bee-eater  Sound recordings

ভারতের পাখি
নেপালের পাখি
ভুটানের পাখি
বাংলাদেশের পাখি
১৮১৭-এ বর্ণিত পাখি
শ্রীলঙ্কার পাখি
দক্ষিণ-পূর্ব এশিয়ার পাখি
বাংলার ফণিমনসা

বাংলার ফণিমনসা সাধারণত কুকুর-দাঁতযুক্ত বিড়াল সাপ হিসাবে পরিচিত। এটি একটি নিশাচর সাপ যা সর্ববৃহৎ সাপ গোত্র কলুব্রিড এর অন্তর্ভুক্ত। এটি এশিয়া মহাদেশের একটি স্থানিক প্রজাতি।

বিবরণ
এটি একটি বেশ লম্বা সাপ, মোট দৈর্ঘ্যে ২ মিটার (৬.৫ ফুট) এরও বেশি। উপরের চোয়াল এবং নীচের চোয়ালের সামনের দাঁতগুলি দৃঢ়ভাবে প্রসারিত।

শরীরটি সরু এবং শরীরের পার্শ্বদিক  সঙ্কুচিত। পৃষ্ঠদেশ দেখতে তামাটে রঙের এবং পৃষ্টদেশে লালচে বাদামী বা গাঢ় বাদামী ক্রসব্যান্ড থাকে। মাথার প্রতি পাশে চোখের পিছনে একটি অন্ধকার রেখা রয়েছে। ভেন্টারটি সাদা রঙের।

খাদ্য
সাধারণ খাদ্য এটি প্রধানত ছোট পাখি এবং পাখির ডিম খায় তবে টিকটিকি এবং ছোট স্তন্যপায়ী প্রাণীও গ্রহণ করতে পারে।

প্রজনন
বাংলার ফণিমনসা এমন একটি সরীসৃপ প্রজাতি যাদের যৌন পরিপক্ব স্ত্রী সাপরা প্রতি প্রজননে  ৬-১২ ডিম দেয়।

ভৌগোলিক পরিব্যাপ্তি
 বাংলাদেশ
 ভারত (আসাম)
 মিয়ানমার
 থাইল্যান্ড
 লাওস
 মালয়েশিয়া
 সিঙ্গাপুর
 ইন্দোনেশিয়া

তথ্যসূত্র 

ফিলিপাইনের সরীসৃপ
১৮২৭-এ বর্ণিত সরীসৃপ
আব্দুল মালেক (জামালপুরের রাজনীতিবিদ)

আব্দুল মালেক (১ সেপ্টেম্বর ১৯৩৪-১৯ জানুয়ারি ২০১৬) ছিলেন বাংলদেশের একজন রাজনীতিবিদ ও মুক্তিযুদ্ধের সংগঠক। তিনি তৎকালীন ময়মনসিংহ-৪ আসনের সাবেক সংসদ সদস্য।

প্রাথমিক জীবন 
আব্দুল মালেক ১৯৩১ সালে তৎকালীন ব্রিটিশ ভারতের ময়মনসিংহের জামালপুরের সরিষাবাড়ীর কামরাবাদ ইউনিয়নের বড়বাড়িয়া গ্রামে জন্মগ্রহণ করেন। তিনি নজাইল সরকারি প্রাথমিক বিদ্যালয় থেকে শিক্ষাজীবন শুরু করে ১৯৫২ সালে সরিষাবাড়ী আরডিএম পাইলট উচ্চ বিদ্যালয় থেকে মেট্রিক পাস করেন।

তার স্ত্রী তার স্ত্রী মালেকা বেগম, এই দম্পতীর ৬ ছেলে ও ৪ মেয়ে। ছেলেরা যথাক্রমে বড় ছেলে আব্দুর রাজ্জাক সিভিল ইঞ্জিনিয়ার। দ্বিতীয় ছেলে চিকিৎসক মাহফুজুর রহমান, এমআরসিপি; আয়ারল্যান্ডে কর্মরত। তৃতীয় ছেলে মাহবুবুর রহমান হেলাল, ব্যবসায়ী, সাবেক চিফ মেরিন ইঞ্জিনিয়ার, এবং মৎস্য ও প্রাণীসম্পদ বিষয়ক সম্পাদক, বাংলাদেশ আওয়ামী স্বেচ্ছাসেবক লীগ কেন্দ্রীয় কার্যনির্বাহী সংসদ। চতুর্থ ছেলে মাকসুদুল আলম, বাংলাদেশ বিমান বাহিনীতে কর্মরত। পঞ্চম ছেলে মহিতুল ইসলাম, স্থানীয় ব্যবসায়ী এবং ছোট ছেলে মঞ্জুরুল ইসলাম বিদ্যুৎ, সহ সভাপতি, বাংলাদেশ আওয়ামী লীগ, সরিষাবাড়ী পৌরসভা। মেয়েরা যথাক্রমে বড় মেয়ে চিকিৎসক রোকসানা আজিম, মেজো মেয়ে চিকিৎসক মাহমুদা নাসরিন গাইনোকোলোজিস্ট। ছোট মেয়ে চিকিৎসক মমতাজ পারভীন আয়ারল্যান্ড প্রবাসী।

কর্মজীবন 
আব্দুল মালেক পাট ব্যবসা দিয়ে কর্মজীবন শুরু করেন।

রাজনৈতিক জীবন 
আব্দুল মালেক ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

১৯৬৪ সালে তিনি কামরাবাদ ইউনিয়ন পরিষদের সদস্য এবং পরে ইউনিয়নের চেয়ারম্যান নির্বাচিত হন। সরিষাবাড়ী উপজেলা পরিষদের তিনি চেয়ারম্যান ছিলেন এবং প্রায় ৪০ বছর সরিষাবাড়ী উপজেলা আওয়ামী লীগের সভাপতি ছিলেন।

তিনি ১৯৭০ এবং ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-৪ আসন (বর্তমান জামালপুর-৪) থেকে সংসদ সদস্য নির্বাচিত হয়েছিলেন। প্রথম জাতীয় সংসদে তিনি পাট মন্ত্রণালয় সম্পর্কিত সংসদীয় স্থায়ী কমিটির সদস্য মনোনীত হন। পরে জুট বোর্ডের সদস্য হিসেবে দায়িত্ব পালন করেন।

১৯৭৯ সালে দ্বিতীয় জাতীয় সংসদ নির্বাচনে তিনি জামালপুর-৪ আসন থেকে তৃতীয় বারের মতো বাংলাদেশ আওয়ামী লীগের মনোনয়ন পেয়ে নৌকা প্রতীকে নির্বাচন করে পরাজিত হন।

মুক্তিযুদ্ধে অবদান 
আব্দুল মালেক ১৯৭১ সালে মুক্তিযুদ্ধে ঢালু, তুরাগ পাহাড়, মানকের চর ও মহেন্দ্রগঞ্জের সমন্বয়ে গঠিত শরনার্থী শিবিরের সভাপতির দায়িত্ব পালন করেন। তিনি ১২ ডিসেম্বর ১৯৭১ সালে মুক্তিযোদ্ধাদের সঙ্গে নিয়ে ঐতিহাসিক গণময়দানে আনুষ্ঠানিকভাবে জাতীয় পতাকা উত্তোলন করে সরিষাবাড়ী থানা হানাদার বাহিনী মুক্ত ঘোষণা করেন।

মৃত্যু 
আব্দুল মালেক ১৯ জানুয়ারি ২০১৬ সালে মৃত্যুবরণ করেন।

তথ্যসূত্র 

১৯৩৪-এ জন্ম
২০১৬-এ মৃত্যু
জামালপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
খয়েরিমাথা বসন্তবৌরি

খয়েরিমাথা বসন্তবৌরি (বৈজ্ঞানিক নাম: Megalaima zeylanica) Ramphastidae পরিবারের Psilopogon গণের একটি পাখি। এই প্রজাতি দক্ষিণ এশিয়ার দেশ স্মূহে দেখা যায়। এরা ফল ও কীট-পতঙ্গ খাদ্য হিসাবে গ্রহণ করে।

বিবরণ
এদের মাথার রং বাদামী এবং পালক সবুজ। এটি দীর্ঘ ২৭ সেমি (১১ ইঞ্চি) এর সাথে লম্বা হয়। এবং বড় মাথা, ছোট ঘাড় এবং  লেজ ছোট হয়।

প্রজনন
খয়েরিমাথা বসন্তবৌরি পাখটি গাছের গর্তে বাসা বেঁধে ২-৪ টি ডিম দেয়। এরা প্রায় মানুষের কাছাকাছি থাকে এবং উদ্যানগুলোতে দেখা যায়।

বিস্তৃতি
খয়েরিমাথা বসন্তবৌরি নেপাল ও ভারত, তরাই ,ও শ্রীলঙ্কা  অঞ্চলসমুহে পাওয়া যায়।

বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য। তিনটি তালিকায় পাখিটিকে বাংলাদেশের পাখি হিসেবে অন্তর্ভুক্ত করা হয়েছে। তবে এ বিষয়ে কোন প্রমাণ পাওয়া যায় নি। তবে পশ্চিমবঙ্গের দক্ষিণে পাখিটি দেখা গেছে।

চিত্রশালা

তথ্যসূত্র

বহিঃসংযোগ

দক্ষিণ এশিয়ার পাখি
১৭৮৮-এ বর্ণিত পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
মুহাদ্দিস ও হাদিস সংকলকের তালিকা

এটি উল্লেখযোগ্য মুহাদ্দিস ও হাদিস সংকলকগনের একটি তালিকা। 

 মুহাম্মদ আল বুখারী (১৯৪-২৫৬ হিঃ) 
 সহীহ বুখারী (হাদীস # কুতুব আল সিত্তাহর ৬টির মধ্যে ১টি ) মূলত সুন্নি দ্বারা ব্যবহৃত।
 মুহাম্মাদ ইবনে ইয়াকুবুল কুলায়নী (২৫০-৩২৯ হিঃ) 
 কিতাব আল-কাফি ( চার বইয়ের হাদীস # ১/৪ ), মূলত শিয়া ইসলাম দ্বারা ব্যবহৃত।
 ইবনে হাজার আল আসকালানী (৭৭৩-৮৫২ হি) 
 ফাতহুল বারী ( সহীহ বুখারীর ব্যাখ্যা), মূলত সুন্নিরা ব্যবহার করেন।
 মোহাম্মদ সালিহ আল-মাজনদারানী (মৃত্যু: ১০৮১ হিঃ) 
 শারহ উসুল আল-কাফি (মূলত শিয়া ইসলাম দ্বারা ব্যবহৃত, কিতাব আল-কাফির প্রথম অংশ উসুল আল-কাফির ব্যাখ্যা)।
 মুহাম্মদ নাসিরুদ্দিন আল-আলবানী
 সিলসালাত আল হাদিস অ্যাড দা-ফিফা ( খণ্ড ১–১– ) 
 সিলসালাত আল-হাদীস আস-সহিহ (খণ্ড ১-১১)

 উল্লেখযোগ্য হাদীস সংকলনগুলির সম্পূর্ণ তালিকার জন্য দেখুন: হাদীস সংগ্রহের তালিকা ।

ইসলাম সম্পর্কিত তালিকা
হাদিস
সন্দেশ (ভারতীয় সংবাদপত্র)

সন্দেশ  গুজরাতের একটি শীর্ষস্থানীয় দৈনিক পত্রিকা। এটি গুজরাটিতে প্রকাশিত হয়। ১৯২৩ সালে এটি প্রতিষ্ঠিত হয়েছিল। 

আহমেদাবাদ ভিত্তিক গুজরাটি সংবাদপত্রটি মুম্বই, ভোদোদরা, ভুজ, সুরাত, রাজকোট এবং ভাবনগর থেকেও প্রকাশিত হয়। সন্দেশের প্রকাশিত ৭টি পরিপূরক রয়েছে: সংস্কার, নারী, অর্ধ সাপ্তাহিক, নক্ষত্র, সিনে সন্দেশ, শিশু বিশ্ব, শ্রদ্ধা, অ্যাকশন রিপ্লে এবং ব্যবসা@সন্দেশ।  সন্দেশ গুজরাটি সাপ্তাহিক এবং যুক্তরাষ্ট্রের ইলিনয়ের শিকাগো থেকে সন্দেশ আন্তর্জাতিক প্রকাশিত হয়।

টিভি চ্যানেল 
এটি ২৪ অক্টোবর ২০১৩ এ গুজরাটি নিউজ চ্যানেল, সন্দেশ নিউজও চালু করে।

বিতর্ক 
২৩ শে মার্চ, ২০১২ গুজরাটের অন্যতম প্রচারিত দেশীয় দৈনিকের সম্পাদক জনাব ফাল্গুন প্যাটেল নং মেট্রোপলিটন ২৫নং আদালতে হাজির হন, মায়াবতীর বিরুদ্ধে ১৪ বছর আগে (২৯ জুলাই, ১৯৯৬) মানহানিকর কার্টুন প্রকাশের জন্য দায়ের করা মামলায় জামিনের জন্য। কার্টুনিস্ট মিঃ চকোর মারা গেছেন, তবে বিতর্ক বেঁচে আছে।

তথ্যসূত্র

বহিঃসংযোগ 

 

ভারতে প্রকাশিত গুজরাতি ভাষার সংবাদপত্র
১৯২৩-এ ভারতে প্রতিষ্ঠিত
গুজরাতের সংবাদপত্র
১৯২৩-এ প্রতিষ্ঠিত সংবাদপত্র
সম্ভাব মেট্রো

সম্ভাব মেট্রো () গুজরাতি ভাষার একটি সংবাদপত্র যা শুধুমাত্র আহমেদাবাদ (গুজরাত, ভারত) থেকে সপ্তাহে ছয় দিন প্রকাশিত হয় এবং রবিবারের এক দিনের ছুটি রয়েছে।  সম্ভাব, একটি ব্রডশিট গুজরাতি সংবাদপত্র, এটি পরিবর্তিত হয়ে সান্ধ্যকালীন ট্যাবলয়েড "সম্ভাব মেট্রো" থেকে রূপান্তরিত হয়, যা "পাক্কু আমদাবাদী" () ধারণা, আশেপাশের খবর বা ঘটনার দিকে আরও মনোনিবেশ করে, যেগুলো ভারতের আহমেদাবাদ সম্পর্কিত।

সম্ভাব মিডিয়া 
সম্ভাব মেট্রো সম্ভাব মিডিয়ার আধীনে পরিচালিত। সম্ভাব মিডিয়ার অন্যান্য ব্যবসায়িক উদ্যোগের মধ্যে রয়েছে রেডিও স্টেশন এবং সম্ভাব ন্যাসেন্ট, সংবাদ এবং অনলাইন পোর্টালের জন্য একটি যৌথ উদ্যোগ।    

সম্ভাব মিডিয়া ভারতের জাতীয় স্টক এক্সচেঞ্জে তালিকাভুক্ত।

তথ্যসূত্র

বহিঃসংযোগ 

 সম্ভাব মেট্রোর অফিসিয়াল সাইট 
 ভিটিভি গুজরাতি অফিশিয়াল সাইট 
ভারতে প্রকাশিত গুজরাতি ভাষার সংবাদপত্র
ভারতের দৈনিক সংবাদপত্র
গুজরাতের সংবাদপত্র
১৯৮৬-এ প্রতিষ্ঠিত প্রকাশনা
১৯৮৬-এ গুজরাতে প্রতিষ্ঠিত
১৯৮৬-এ প্রতিষ্ঠিত সংবাদপত্র
ইউক্রেনীয় প্রিমিয়ার লিগ

ইউক্রেনীয় প্রিমিয়ার লিগ (; এছাড়াও ইউক্রেইনস্কা প্রিমিয়ার লিহা অথবা ইউপিএল নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি ইউক্রেনীয় পেশাদার লিগ। এই লিগটি ইউক্রেনীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। ইউক্রেনীয় ফুটবল এসোসিয়েশন দ্বারা পরিচালিত ইউক্রেনীয় প্রিমিয়ার লিগে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নস পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে পয়েন্ট তালিকার নিচের দিকের দলটি ইউক্রেনীয় প্রথম লিগে অবনমিত হয়।

ইউক্রেনীয় প্রিমিয়ার লিগের প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৬টি দল অবনমন পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, নিচের ক্লাবটি স্বয়ংক্রিয়ভাবে ইউক্রেনীয় ফুটবল লিগ পদ্ধতির দ্বিতীয় স্তরে অবনমিত হয়। একই সাথে, ইউক্রেনীয় প্রথম লিগের চ্যাম্পিয়ন দল স্বয়ংক্রিয়ভাবে ইউক্রেনীয় প্রিমিয়ার লিগে উন্নীত হয়।

আরও দেখুন 
 ইউক্রেনীয় ফুটবল এসোসিয়েশন
 ইউক্রেনীয় প্রথম লিগ
 ইউক্রেনীয় কাপ

তথ্যসূত্র

বহিঃসংযোগ 

  
 সকারওয়ে-তে ইউক্রেনীয় প্রিমিয়ার লিগ 
 আরএসএসএসএফ.কমে ইউক্রেন - চ্যাম্পিয়নের তালিকা 
 রিয়াল ম্যানেজারে প্রাতিষ্ঠানিক ফ্যান্টাসি লিগ গেম 

 
ইউক্রেনের ফুটবল লিগ
ইউরোপের শীর্ষ স্তরের ফুটবল লিগ
১৯৯১-এ প্রতিষ্ঠিত ক্রীড়া লিগ
১৯৯১-এ ইউক্রেনে প্রতিষ্ঠিত
শিয়াওতুংইং মসজিদ

শিয়াওতুংইং মসজিদ হলো (  ) গণচীনের কুয়াংতুং প্রদেশের কুয়াংচৌ নগরীর ইউয়েশিউ পৌর জেলাতে অবস্থিত একটি মসজিদ।

ইতিহাস 
মিং রাজবংশের (১৩৬৮-১৬৪৪) সম্রাট চেঙ্গুয়ার শাসন কালে মসজিদটি নির্মাণ করা হয় এবং মসজিদটি ছিন রাজবংশের সময় দু'বার সংস্কার করা হয়েছিল।

স্থাপত্য 
এই মসজিদটি ৬০০ বর্গমিটার এলাকা জুড়ে অবস্থিত।  তার মধ্যে ১৫৩ বর্গমিটার এলাকায় মসজিদের নামাজ পড়ার ভবন তৈরি করা হয়েছে। চীনা ও আরবি স্থাপত্য সমন্বিত শৈলীর আদলে মসজিদটি নির্মাণ করা হয়েছে এবং স্থানীয় হুই মুসলিমরা মসজিদে নিয়মিত নামাজ আদায় করেন। মসজিদে মোট ১৩০০ জন মুসল্লি নামাজ আদায় করতে পারে। 

কুয়াংচৌ মেট্রোর কুংইউয়েনছিয়েন স্টেশন থেকে উত্তর-পূর্ব দিকে হেঁটে যাওয়া যাবে এমন দূরত্বে এই মসজিদটি অবস্থিত।

কার্যক্রম 
মসজিদটিতে নামাজ পড়া ছাড়াও ধর্মীয় শিক্ষার স্থান হিসাবে কাজ করে। মসজিদটি "কুয়াংচৌ মুসলিম যুব লীগ" এবং "মুসলিম টঙ্গি লিগ" এর মতো প্রতিষ্ঠানের প্রতিষ্ঠা করেছে এবং মসজিদটি মুমিন নামের একটি সাময়িক পত্রিকা বের করে।

আরও দেখুন 
 চীনে ইসলাম 
 চীনের মসজিদের তালিকা

তথ্যসূত্র 

চীনের মসজিদ
প্রথাগত চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
ফুলছাব

ফুলছাব ভারতের গুজরাটের রাজকোট থেকে প্রকাশিত গুজরাটি দৈনিক।  এটি ১৯২১ সালে একটি সৌরাষ্ট্র সাপ্তাহিক হিসাবে প্রতিষ্ঠিত হয়েছিল। ১৯৫০ সালে সৌরাষ্ট্র পত্রিকা রাজকোটে স্থানান্তরিত হয় এবং এর নামটি ফুলছাবে পরিবর্তিত হয়। জাভরচাঁদ মেঘানি, অমৃতলাল শেঠ, কাক্কালভাই কোঠারি এবং আরও অনেক মর্যাদাবান সৌরাষ্ট্র অঞ্চলে সত্যবাদী দৈনিক প্রতিষ্ঠা করেছিলেন।

জনাব জাভেরচাঁদ মেঘানি, হিম্মত ভাই পারেখ, জনাব হরসুখভাই সাংহানি ফুলছাবের শক্তিশালী সম্পাদক ছিলেন। স্বাধীনতার আগে ফুলছাবের ভূমিকা ছিল অত্যন্ত গুরুত্বপূর্ণ। ফুলছাব জন্মভূমি গ্রুপ অব নিউজ পেপারের একটি দৈনিক। এর স্লোগানটি হ'ল "সৌরাষ্ট্র নি বিচারধারা"।

তথ্যসূত্র

বহিঃসংযোগ 

 ফুলছাব সংবাদপত্র

ভারতে প্রকাশিত গুজরাতি ভাষার সংবাদপত্র
১৯২১-এ ভারতে প্রতিষ্ঠিত
গুজরাতের সংবাদপত্র
১৯২১-এ প্রতিষ্ঠিত সংবাদপত্র
নোবত

নোবত একটি হল গুজরাটি ভাষার দৈনিক সংবাদপত্র। এটি জামনগর, গুজরাত, ভারত থেকে প্রকাশিত হয়।

তথ্যসূত্র

বহিঃসংযোগ 

 দাপ্তরিক ওয়েবসাইট

ভারতে প্রকাশিত গুজরাতি ভাষার সংবাদপত্র
ছোট কাল কেউটে

ছোট কাল কেউটে বা ছোটো কালাচ বা (বৈজ্ঞানিক নাম: Bungarus lividus; বুঙ্গারস লিভিডাস) হলো এলাপিডি পরিবারভূক্ত এক প্রজাতির বিষধর সাপ। এটি Bungarus গণের আওতাভুক্ত। ভারত, বাংলাদেশ এবং নেপালে এদের পাওয়া যায়।

বিবরণ 
ছোটো কালাচ সাধারণের তুলনায় ছোট আকৃতির সাপ। এর দেহ (ডোরসাম) মসৃণ এবং কালো থেকে নীলচে-কালো রঙের। নিচের ঠোঁট সাদা। এর পেটের অংশ সাদা এবং ধূসর সীমানাযুক্ত। চোখ ছোট, কালো এবং গোলাকার মণিযুক্ত। চোখগুলো সামনের দিকে নাকের কাছাকাছি অবস্থিত। এর আঁশ ১৫টি সারিতে সাজানো থাকে (১৫:১৫:১৫)। মধ্যম-ডোরসাল (ভার্টিব্রাল) আঁশগুলো অন্য সারির তুলনায় সামান্য বড়। অ্যানাল এবং সাবকাউডাল আঁশগুলো অখণ্ডিত। এতে ৭টি সুপ্রাল্যাবিয়াল (৩য় এবং ৪র্থ চোখের সাথে স্পর্শ করে), ৭টি ইনফ্রাল্যাবিয়াল (৩য়টি অ্যান্টেরিয়র জেনিয়ালের সাথে স্পর্শ করে); টেম্পোরাল ১+২; পোস্টকুলার ২টি।

বিস্তার 
ভারত (উত্তরবঙ্গ, উত্তর-পূর্ব ভারত), বাংলাদেশ, নেপাল।
 টাইপ লোকালিটি: আসাম, ভারত

খাদ্যাভ্যাস 
কালাচ জাতীয় সাপগুলো মূলত ওফিওফ্যাগাস, অর্থাৎ এগুলো অন্যান্য সাপকে শিকার করে খায়।

তথ্যসূত্র

আরও পড়ুন  
 Boulenger, G.A. 1890. The Fauna of British India, Including Ceylon and Burma. Reptilia and Batrachia. Taylor & Francis. London. xviii, 541 pp.
 Cantor, T.E. 1839. Spicilegium serpentium indicorum [parts 1 and 2]. Proc. Zool. Soc. London 7: 31–34, 49–55.
 Slowinski, J. B. 1994. A phylogenetic analysis of Bungarus (Elapidae) based on morphological characters. Journal of Herpetology 28(4):440-446.

বহিঃসংযোগ 
 The lesser black krait (Bungarus lividus)

বাংলাদেশের সরীসৃপ
ভারতের সরীসৃপ
নেপালের সরীসৃপ
এলাপিডি
১৮৩৯-এ বর্ণিত সরীসৃপ
এশিয়ার সাপ
চশমাপরা বনকবুতর

চশমাপরা বনকবুতর (, বৈজ্ঞানিক নাম: Columba hodgsonii) কলাম্বিডি গোত্রের অন্তর্গত একটি মাঝারি আকৃতির কবুতর। এরা কাশ্মীর, উত্তর-পূর্ব ভারত, পূর্ব তিব্বত, মধ্য চীন, ইউন্নান এবং মায়ানমারের পার্বত্য বনাঞ্চলে বসবাস করে।

বর্ণনা 
চশমাপরা বনকবুতরের দেহের উপরের অংশ (গলা ব্যতীত) মেরুন-বাদামি, আর গলা অন্যান্য কবুতরের মতোই বর্ণিল। দেহের নিম্নভাগ দাগযুক্ত (যার কারণে ইংরেজিতে একে স্পেকল্ড উড বলা হয়)। পাখিটির দৈর্ঘ্য ৩৮ সেন্টিমিটার।

তথ্যসূত্র

বহিঃসংযোগ  

 
 

কলুম্বিডি
চীনের পাখি
ভারতের পাখি
নেপালের পাখি
মিয়ানমারের পাখি
তিব্বতের পাখি
ভূটানের পাখি
উত্তর ভারতের পাখি
পূর্ব হিমালয়ের পাখি
১৮৩২-এ বর্ণিত পাখি
নুরুল ইসলাম (ময়মনসিংহের রাজনীতিবিদ)

নূরুল ইসলাম খান বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও ময়মনসিংহ-৩ আসনের সাবেক সংসদ সদস্য।

প্রাথমিক জীবন 
আব্দুল হাকিম নেত্রকোণায় জন্মগ্রহণ করেন।

রাজনৈতিক জীবন 
আব্দুল হাকিম মুক্তিযুদ্ধের সংগঠক ছিলেন। নেত্রকোণায় তিনি প্রথম স্বাধীনতার পতাকা উত্তোলনকারী। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-৩ আসন থেকে সংসদ সদস্য নির্বাচিত হয়েছিলেন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
নেত্রকোণা জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
আব্দুল হাকিম (ময়মনসিংহের রাজনীতিবিদ)

আব্দুল হাকিম- বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও ময়মনসিংহ-৫ আসনের সাবেক সংসদ সদস্য।

প্রাথমিক জীবন 
আব্দুল হাকিম ময়মনসিংহ জেলায় জন্মগ্রহণ করেন।

রাজনৈতিক জীবন 
আব্দুল হাকিম ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৫ আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
ময়মনসিংহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
দেলোয়ার হোসেন (ময়মনসিংহের রাজনীতিবিদ)

মোঃ দেলোয়ার হোসেন বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও ময়মনসিংহ-১ আসনের সাবেক সংসদ সদস্য।

প্রাথমিক জীবন 
মোঃ দেলোয়ার হোসেন ময়মনসিংহ জেলায় জন্মগ্রহণ করেন।

রাজনৈতিক জীবন 
মোঃ দেলোয়ার হোসেন ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-১ আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
ময়মনসিংহ জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
ময়মনসিংহ জেলার আইনজীবী
বাংলাদেশ কৃষক শ্রমিক আওয়ামী লীগের রাজনীতিবিদ
রাজাব আলী ফকির

রাজাব আলী ফকির বাংলদেশের ময়মনসিংহ জেলার রাজনীতিবিদ ও ময়মনসিংহ-২ আসনের সাবেক সংসদ সদস্য।

তিনি ১৯৭১ সালের মুক্তিযুদ্ধে পাকিস্থানপন্থী হিসেবে রাজাকার বাহিনীর ডিস্টিক্ট কনভেনর ছিলেন বলে কথিত আছে।পরে তিনি বিএনপির রাজনীতিতে যোগ দেন এবং প্রেসিডেন্ট জিয়ার স্নেহানুকুল্য লাভ করেন।পরে পল্টি দিয়ে এরশাদের জাতীয় পার্টিতে যোগ দেন।

প্রাথমিক জীবন 
রাজাব আলী ফকির ময়মনসিংহ জেলায় জন্মগ্রহণ করেন।

রাজনৈতিক জীবন 
রাজাব আলী ফকির  বাংলাদেশ জাতীয়তাবাদী দলের নেতা। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে ময়মনসিংহ-২ আসন থেকে সংসদ সদস্য নির্বাচিত হয়েছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
ময়মনসিংহ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
চতুর্থ জাতীয় সংসদ সদস্য